WWK Arena

WWK Arena er en fotballarena i Augsburg i Bayern i Tyskland, og er hjemmebanen til FC Augsburg. Stadionet har en kapasitet på 30 660, med 19 060 seter og 11 034 ståplasser. Stadionet kan bli utbygd til 49 000 i fremtiden. WWK Arena tok over som hjemmebane til FC Augsburg fra Rosenaustadion. I løpet av tiden med å designe og konstruere stadionet ble det kalt «Augsburg Arena». Det ble åpnet under navnet «Impulse Arena» og ble deretter omdøpt til «SGL Arena» etter at SGL Carbon anskaffet seg sponsoravtalen for navnerettighetene i mai 2011. Kontrakten hadde en løpetid på syv år med start fra 1. juli 2011. 1. juli 2015 ble stadionets navnerettigheter overført til forsikringsselskapet WWK, som endret det offisielle navnet på stadionet til «WWK ARENA». Augsburg var en av de offisielle vertsbyene for U-20-VM for kvinner 2010 og det påfølgende fotball-VM for kvinner i 2011. Impuls Arena ble brukt til flere av kampene i gruppespillet og kvartfinalen. Under FIFA-konkurranser ble det omdøpt til «FIFA World Cup Stadium Augsburg». WWK Arena er det første klimanøytrale fotballstadionet i verden. Karbonnøytraliteten ble oppnådd ved hjelp av seks økologiske varmepumper (40 meter dype) som genererer ønsket temperatur via varmevekslere. En biogasskjele leverer også den nødvendige energien som kreves i perioder med høy etterspørsel under kamper. I 2017 ble det laget en ny stadionfasade for WWK Arena. Bilder Referanser Eksterne lenker (en) Impuls Arena – kategori av bilder, video eller lyd på Commons Announcement of naming rights deal More stadium information Impuls Arena